Bugetul municipiului Alexandria, județul Teleorman, va fi suplimentat cu 3,94 milioane de lei, potrivit unui proiect de hotărâre de Guvern, care se află pe ordinea de zi a ședinței de miercuri. Banii provin din Fondul de rezervă bugetară la dispoziţia Guvernului. Executivul susține că suma va fi folosită pentru amenajarea unor "module-containere" ca spații sociale temporare.





UPDATE Proiectul de hotărâre a fost aprobat.

"Se aprobă suplimentarea sumelor defalcate din taxa pe valoarea adăugată pentru echilibrarea bugetelor locale pe anul 2018 cu suma de 3.937 mii lei din Fondul de rezervă bugetară la dispoziţia Guvernului, prevăzut în bugetul de stat pe anul 2018, și alocarea acesteia bugetului local al municipiului Alexandria, județul Teleorman, pentru realizarea obiectivului de investiții „Amenajare spații sociale temporare pentru situații de urgență (module-containere)", se arată în proiectul de Hotărăre de Guvern.